b'\n_START_ARTICLE_\nUnibersidad ng Arkansas\n_START_PARAGRAPH_\nAng Unibersidad ng Arkansas (madalas na pinaikling sa U of A, UARK, o UA) ay isang unibersidad na pampubliko, koedukasyonal, land-grant, space-grant, at pampananaliksik, na matatagpuan sa Fayetteville, sa\xc2\xa0estado ng Arkansas, Estados Unidos. Ito ay ang punong\xc2\xa0kampus\xc2\xa0ng Unibersidad ng Arkansas Sistema na binubuo ng anim na pangunahing campus sa loob ng estado \xe2\x80\x93 ang Unibersidad ng Arkansas sa Little Rock, ang Unibersidad ng Arkansas sa Monticello, ang Unibersidad ng Arkansas sa Pine Bluff, ang Unibersidad ng Arkansas sa Fort Smith, at ang Unibersidad ng Arkansas para sa mga Medikal na Agham. Higit sa 26,000 mga mag-aaral ay nakatala sa mahigit 188 na mga undergradwado, gradwado, at propesyonal na mga programa. Ito ay inuri ng\xc2\xa0Carnegie Foundation bilang isang research university na may napakataas na aktibidad ng pananaliksik. Itinatag bilang Arkansas Industrial University\xc2\xa0noong 1871, ang kasalukuyang ngalan ay pinagtibay noong 1899 at mga klase ay unang ginanap noong ika-22 ng Enero, 1872. Kilala ang pamantasan sa mga programa nito sa\xc2\xa0arkitektura, agrikultura (lalo na animal science at poultry science), negosyo, disorder sa komunikasyon, malikhaing pagsusulat, kasaysayan, batas, at pag-aaral sa Gitnang Silangan.'